paragraph_text: Album sadrži 16 Aerosmithovih hitova i njihovih singl remiksanih verzija koji pokrivaju njihovu čitavu glazbenu karijeru. Na kompilaciji se nalaze i dvije nove skladbe, "Devil's Got a New Disguise" i "Sedona Sunrise". Skladba "Devil's Got a New Disguise", trebala se naći na popisu albuma Pump, pod imenom "Susie Q". "Sedona Sunrise" također je trebala biti na albumu Pump, a napisao ju je Jim Vallance. Skladba "Devil's Got A New Disguise" orijentirana je prema čistom rocku, dok je "Sedona Sunrise" okrenuta više prema romantičnom country rocku.